KLAIPĖDOS R. AGLUONĖNŲ PAGRINDINĖ MOKYKLA

Įstaigos kodas 191787872, Mokyklos g. 3, Agluonėnai, Klaipėdos r.

2019 m. gruodžio 31 d.

FINANSINIŲ ATASKAITŲ

AIŠKINAMASIS RAŠTAS

1. **BENDROJI DALIS**

Klaipėdos r. Agluonėnų pagrindinė mokykla (toliau – Įstaiga) yra biudžetinė įstaiga, finansuojama iš savivaldybės biudžeto, kodas 191787872. Registracijos adresas – Mokyklos g. 3, Agluonėnai, Klaipėdos r., Lietuvos Respublika.

Pagrindinė veikla – pagrindinis ugdymas.

Įstaiga yra atskiras juridinis vienetas, turintis herbinį antspaudą bei atsiskaitomąją sąskaitą AB Luminor banke. Sudaro ir teikia atskirus žemesniojo lygio finansinių ataskaitų ir biudžeto vykdymo ataskaitų rinkinius.

Finansinių ataskaitų rinkinys sudarytas pagal 2019 metų IV – ojo ketvirčio paskutinės dienos duomenis.

Kontroliuojamų arba asocijuotų subjektų bei filialų ar kitų struktūrinių padalinių Įstaiga neturi.

Įstaigos ataskaitinio laikotarpio vidutinis darbuotojų skaičius – 37 (2018 m. vidutinis darbuotojų skaičius – 37). Įstaigos ataskaitinio laikotarpio pabaigoje patvirtinti 24,34 etatai.

1. **APSKAITOS POLITIKA**

Įstaigos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau – VSAFAS).

Įstaiga, tvarkydama buhalterinę apskaitą ir rengdama finansines ataskaitas, vadovaujasi Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka bei taiko apskaitos politiką. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

Įstaigos finansiniai metai sutampa su kalendoriniais metais, tarpinis ataskaitinis laikotarpis sutampa su kalendoriniu ketvirčiu.

Apskaitai tvarkyti naudojama buhalterinės apskaitos sistema ,,Finas“, kuri pritaikyta apskaitai tvarkyti pagal VSAFAS reikalavimus

Apskaitos duomenys detalizuojami pagal šiuos požymius:

1. Valstybės funkciją.

2. Programą.

3. Lėšų šaltinį.

4. Valstybės biudžeto išlaidų ir pajamų ekonominės klasifikacijos straipsnį.

Visos operacijos ir ūkiniai įvykiai apskaitoje registruojami dvejybiniu įrašu didžiojoje knygoje. Taikomi kaupimo, subjekto, veiklos tęstinumo, periodiškumo, pastovumo, piniginio mato, palyginimo, turinio viršenybės prieš formą principai. Pateikiama informacija yra patikima, teisinga, nešališka, visais reikšmingais atvejais išsami.

### Nematerialusis turtas

Nematerialusis turtas yra pripažįstamas, jei atitinka nematerialiajam turtui nustatytus kriterijus.

Nematerialusis turtas pirminio pripažinimo metu apskaitoje yra registruojamas įsigijimo savikaina. Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra.

Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Likvidacinė vertė – 0 Eur.

Neatlygintinai gautas nematerialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę, jei tikrąją vertę įmanoma patikimai nustatyti. Jei tikrosios vertės patikimai nustatyti negalima, tuomet nematerialusis turtas registruojamas simboline vieno euro verte.

Neatlygintinai gautas nematerialusis turtas iš kito viešojo sektoriaus subjekto registruojamas įsigijimo savikaina, sukaupta amortizacija ir nuvertėjimas (jei jis yra).

Įsigytas nematerialusis turtas už simbolinį mokestį registruojamas tikrąja verte, jei tikrąją vertę galima patikimai nustatyti. Jei tikrosios vertės negalima patikimai nustatyti, nematerialusis turtas registruojamas simbolinio atlygio verte.

Nustatytos šios nematerialiojo turto grupės ir turto amortizacijos laikas:

1 lentelė

|  |  |  |
| --- | --- | --- |
| Eil. Nr. | Turto grupės | Turto amortizacijos normatyvas (metai) |
| 1. | Programinė įranga ir jos licencijos | 1 |

### 

### Ilgalaikis materialusis turtas

Ilgalaikis materialusis turtas pripažįstamas ir registruojamas apskaitoje, jei jis atitinka nustatytus ilgalaikio materialiojo turto pripažinimo kriterijus.

Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina. Po pirminio pripažinimo ilgalaikis materialusis turtas, išskyrus kultūros ir kitas vertybes, finansinėse ataskaitose rodomas įsigijimo savikaina, atėmus sukauptą nusidėvėjimą ir nuvertėjimą, jei jis yra. Likvidacinė vertė – 0,29 Eur.

Neatlygintinai gautas ilgalaikis materialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę. Jei tikrosios vertės patikimai nustatyti negalima, tuomet ilgalaikis materialusis turtas registruojamas simboline vieno euro verte.

Neatlygintinai gautas ilgalaikis materialusis turtas iš kito viešojo sektoriaus subjekto registruojamas įsigijimo savikaina, sukauptas nusidėvėjimas bei nuvertėjimas (jei jis yra) pagal ilgalaikio materialiojo turto perdavimo dienos būklę.

Įsigytas ilgalaikis materialusis turtas už simbolinį mokestį registruojamas ilgalaikio materialiojo turto tikrąja verte, jei tikrąją vertę galima patikimai nustatyti ir kai tas subjektas iki turto perdavimo taikė tikrosios vertės metodą. Jei tikrosios vertės negalima patikimai nustatyti, ilgalaikis materialusis turtas registruojamas simboline vieno euro verte.

Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal ilgalaikio turto nusidėvėjimo (amortizacijos) normatyvus:

2 lentelė

|  |  |  |
| --- | --- | --- |
| Eil. Nr. | Turto grupės | Turto nusidėvėjimo normatyvas (metai) |
| 1. | Kapitaliniai mūriniai pastatai | 100 |
| 2. | Kitos mašinos ir įrenginiai | 5-10 |
| 3. | Autobusai | 6 |
| 4. | Baldai | 8 |
| 5. | Kompiuteriai ir jų įranga | 4 |

### 

### Atsargos

Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo (pasigaminimo) savikaina ar grynąja realizavimo verte, atsižvelgiant į tai, kuri iš jų mažesnė.

Nemokamai gautos atsargos apskaitoje registruojamos grynąja realizavimo verte.

Apskaičiuodama atsargų, sunaudotų teikiant paslaugas, ar parduotų atsargų savikainą, Įstaiga taiko konkrečių kainų įkainojimo metodą.

Atsargų sunaudojimas arba pardavimas apskaitoje registruojamas pagal FIFO metodą.

Prie atsargų priskiriamas neatiduotas naudoti ūkinis inventorius. Naudojamo inventoriaus apskaita tvarkoma nebalansinėse sąskaitose kiekine ir vertine išraiška.

**Gautinos sumos**

Gautinos sumos registruojamos tada, kai Įstaiga įgyja teisę gauti pinigus ar kitą finansinį turtą. Gautinos sumos pirminio pripažinimo metu yra įvertinamos įsigijimo savikaina.

Vėliau ilgalaikės gautinos sumos ataskaitose parodomos amortizuota savikaina, o trumpalaikės gautinos sumos ataskaitose parodomos įsigijimo savikaina, atėmus nuvertėjimo nuostolius.

### Finansavimo sumos

Finansavimo sumos pripažįstamos, kai atitinka VSAFAS nustatytus kriterijus.

Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

### Gautos ir perduotos kitiems viešojo sektoriaus subjektams finansavimo sumos, subjekto sąnaudomis nepripažįstamos. Perdavus finansavimo sumas kitiems viešojo sektoriaus subjektams, mažinamos gautos finansavimo sumos, registruojant perduotas finansavimo sumas. Gautos ir perduotos ne viešojo sektoriaus subjektams finansavimo sumos, registruojamos kaip subjekto sąnaudos, kartu pripažįstant finansavimo, kuris buvo skirtas šiam tikslui, pajamas.

### Finansiniai įsipareigojimai

Pirminio pripažinimo metu piniginiai finansiniai įsipareigojimai įvertinami įsigijimo savikaina. Vėliau šie įsipareigojimai įvertinami:

1. Ilgalaikiai finansiniai įsipareigojimai – amortizuota savikaina.

2. Trumpalaikiai finansiniai įsipareigojimai – įsigijimo savikaina.

**Pajamos**

Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos.

Pajamos, išskyrus finansavimo pajamas, pripažįstamos, kai tikėtina, jog Įstaiga gaus su sandoriu susijusią ekonominę naudą, kai galima patikimai įvertinti pajamų sumą ir kai galima patikimai įvertinti su pajamų uždirbimu susijusias sąnaudas. Pajamos registruojamos apskaitoje ir rodomos finansinėse ataskaitose tą laikotarpį, kurį yra uždirbamos, t. y. kurį suteikiamos paslaugos, nepriklausomai nuo pinigų gavimo momento.

**Sąnaudos**

Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su konkrečių pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.

Darbo užmokesčio ir valstybinio socialinio draudimo sąnaudos registruojamos kiekvieną mėnesį. Apskaitoje darbuotojams mokėti už kasmetines atostogas sumos kaupiamos ir pripažįstamos sąnaudomis vieną kartą metuose.

1. **PASTABOS**

**Pastaba Nr. 2. Pinigų srautai.**

2019 metų paskutinę ataskaitinio laikotarpio dieną pinigų srautų išmokų suma – 370386,74 Eur. Lyginant su 2018 metais, padidėjo 57349,98 Eur. Sumos padidėjimą lėmė išaugusios darbo užmokesčio ir socialinio draudimo išmokos dėl darbo užmokesčio ir mokesčių įstatymų pasikeitimų.

**Pastaba Nr. 3. Nematerialus turtas.**

Per ataskaitinį laikotarpį Įstaiga nematerialaus turto nepirko ir nenurašė (3 lentelė):

3 lentelė

|  |  |  |  |  |
| --- | --- | --- | --- | --- |
| Turto grupės pavadinimas | Balansinės sąskaitos Nr. | Turto vertė, Eur | Sukauptas nusidėvėjimas, Eur | Likutinė vertė, Eur |
| Programinė įranga ir licencijos | 1120001 | 900,44 | 900,44 | 0,00 |
| **Iš viso:** |  | **900,44** | **900,44** | **0,00** |

2019 m. gruodžio 31 d. visiškai amortizuoto, tačiau vis dar naudojamo įstaigos veikloje nematerialiojo turto įsigijimo ar pasigaminimo savikaina sudaro 900,44 Eur (programinė įranga).

**Pastaba Nr. 4.** **Ilgalaikis materialus turtas.**

2009 metais Įstaiga ilgalaikio materialaus turto nepirko ir nenurašė. Įstaigoje esančio turto nusidėvėjimas ir likutinė vertė pateikta 4 lentelėje:

4 lentelė

|  |  |  |  |  |
| --- | --- | --- | --- | --- |
| Turto grupės pavadinimas | Balansinės sąskaitos Nr. | Turto vertė, Eur | Sukauptas nusidėvėjimas, Eur | Likutinė vertė, Eur |
| Negyvenamieji pastatai | 1202201 | 385754,03 | 137908,55 | 247845,48 |
| Baldai | 1208101 | 4319,68 | 4318,82 | 0,86 |
| Kompiuterinė technika ir ryšių priemonės | 1208201 | 22210,54 | 19120,97 | 3089,57 |
| Kitos mašinos ir įrenginiai | 1205401 | 70068,86 | 55809,13 | 14259,73 |
| Transporto priemonės | 1206001 | 38821,45 | 38821,16 | 0,29 |
| Kitas ilgalaikis materialusis turtas | 1209401 | 508,20 | 105,9 | 402,30 |
| **Iš viso:** |  | **521682,76** | **256084,53** | **265598,23** |

2019 m. gruodžio 31 d. visiškai nudėvėto, tačiau vis dar naudojamo įstaigos veikloje materialaus ilgalaikio turto įsigijimo ar pasigaminimo savikaina sudarė 100788,86 Eur, iš jų:

1. Kitos mašinos ir įrengimai – 46299,23 Eur.

2. Kompiuterinė įranga – 11348,50 Eur.

3. Baldai – 4319,68 Eur.

4. Transporto priemonės – 38821,45 Eur.

Lyginant su 2018 m. gruodžio 31 d., nudėvėto turto suma padidėjo 3499,39 Eur.

**Pastaba Nr. 8.** **Atsargos.**

Informacija apie atsargų vertės pasikeitimą per ataskaitinį laikotarpį pagal atsargų grupes pateikta 5 lentelėje:

5 lentelė

|  |  |  |  |  |
| --- | --- | --- | --- | --- |
| Atsargų grupės | Likutis 2019-01-01, Eur | Įsigijimo savikaina, Eur | Panaudota, Eur | Likutinė vertė, Eur |
| Kanc. ir ūkinės prekės | 0,00 | 2855,01 | 2855,01 | 0,00 |
| Maisto produktai | 0,00 | 7694,87 | 7694,87 | 0,00 |
| Dyzelinis kuras | 67,58 | 3895,06 | 3873,20 | 89,44 |
| Trumpalaikis turtas | 0,00 | 3596,03 | 3596,03 | 0,00 |
| Atsarginių dalių įsigijimas | 0,00 | 520,00 | 520,00 | 0,00 |
| **Iš viso:** | **67,58** | **18560,97** | **18539,11** | **89,44** |

Analizuojant atsargų įsigijimą ir panaudojimą tarp 2018 m. ir 2019 m., galima pastebėti, kad 2018 m. atsargoms daugiau išleista 7231,88 Eur, o nurašyta daugiau už 7262,08 Eur. Per 2018 metus daugiau buvo įsigyta trumpalaikio turto.

**Pastaba Nr. 9.** **Išankstiniai apmokėjimai.**

2019 metų paskutinę ataskaitinio laikotarpio dieną išankstinių mokėjimų suma buvo 22,22 Eur, kurią sudarė ateinančių laikotarpių sąnaudos už spaudinius. 2018 metais ši suma buvo 11,11 Eur mažesnė.

**Pastaba Nr. 10.** **Per vienerius metus** **gautinos sumos.**

Informacija apie gautinas sumas pateikta 6 lentelėje:

6 lentelė

|  |  |  |
| --- | --- | --- |
| Eil. Nr. | Sukauptos gautinos sumos | Paskutinė ataskaitinio laikotarpio diena (Eur) |
| 1. | Sukaupti atostoginiai | 30287,01 |
| 2. | Tiekėjams už suteiktas paslaugas | 1728,16 |
| 3. | Kitos gautinos sumos | 106,74 |
|  | **Iš viso:** | **32121,91** |

Iš finansinės būklės atskaitos duomenų galima matyti, kad per vienerius metus gautinos sumos 2018 m. gruodžio 31 d. buvo 32698,48 Eur, tai yra 576,57 Eur didesnės.

**Pastaba Nr. 11.** **Pinigai ir pinigų ekvivalentai.**

2019 m. gruodžio 31 d. lėšų likutis banko sąskaitoje buvo 2213,45 Eur. Tai lėšos gautos iš 2 procentų GPM ir Erasmus projekto likutis. 2018 metais likutis buvo mažesnis 490,42 Eur.

**Pastaba Nr. 12.** **Finansavimo sumos**.

Informacija apie finansavimo sumų likučius išanalizuota 7 lentelėje:

7 lentelė

|  |  |  |
| --- | --- | --- |
| Eil. Nr. | Finansavimo sumos | Suma (Eur) |
| 1. | FS iš Europos Sąjungos ilgalaikiam turtui | 352,37 |
| 2. | FS iš valstybės biudžeto ilgalaikiam turtui | 50,22 |
| 3. | FS iš savivaldybės biudžeto ilgalaikiam turtui | 264234,56 |
| 4. | FS iš kitų šaltinių atsargoms | 2073,87 |
| 5. | FS iš kitų šaltinių kitoms išlaidoms | 1189,18 |
|  | **Iš viso:** | **267900,20** |

Analizuojant finansavimo sumų likučius tarp 2018 m. ir 2019 m., galima pastebėti, kad 2019 m. finansavimo sumų likutis mažesnis 9608,16 Eur, kadangi sumažėjo ilgalaikio turto likutinė vertė.

**Pastaba Nr. 17. Trumpalaikės mokėtinos sumos.**

Ataskaitinio laikotarpio pabaigoje trumpalaikes mokėtinas sumas sudarė:

1. Tiekėjams mokėtinos sumos 1835,82 Eur: už komunalines paslaugas 1624,62 Eur, už ryšių paslaugas 29,36 Eur, už dyzelinį kurą 0,92 Eur, už kitas paslaugas 180,92 Eur.

2. Sukauptos atostoginių sąnaudos 30287,01 Eur.

Lyginant su praėjusio laikotarpio duomenimis, šių sumų sumažėjimą lėmė, kad 2019 metais liko mažesnis įsiskolinimas tiekėjams.

**Pastaba Nr. 18. Grynasis turtas.**

2019 m. gruodžio 31 d. FBA straipsnyje „Grynasis turtas“ nurodyta 22,22 Eur suma, kurią sudarė ateinančių laikotarpių sąnaudos už spaudinius.

**Pastaba Nr. 21. Pagrindinės veiklos kitos pajamos ir kitos veiklos pajamos.**

Pateiktoje veiklos rezultatų ataskaitoje pagrindinės veiklos kitų pajamų suma – 4288,37 Eur. Tai per 2019 metus surinktos valgyklos pajamos, pajamos iš 20 proc. valgyklos antkainio, iš autobuso vežimo paslaugų. 2018 m. šių pajamų buvo surinkta 103,50 Eur mažiau.

2019 metais gauta 334,18 Eur kitos veiklos pajamų. Tai pajamos iš sporto salės nuomos.

**Pastaba Nr. 22. Pagrindinės veiklos sąnaudos.**

Sukauptos pagrindinės veiklos sąnaudos pateiktos 8 lentelėje:

8 lentelė

|  |  |  |  |
| --- | --- | --- | --- |
| Eil. Nr. | Sąnaudos | 2018 m. (Eur) | 2019 m. (Eur) |
| 1. | Darbo užmokesčio | 202073,07 | 315102,22 |
| 2. | Socialinio draudimo sąnaudos | 62089,23 | 5690,90 |
| 3. | Ilgalaikio materialiojo turto nusidėvėjimo | 10306,41 | 10187,10 |
| 4. | Šildymo | 14256,19 | 13390,55 |
| 5. | Elektros energijos | 3615,82 | 3720,60 |
| 6. | Vandentiekio ir kanalizacijos | 442,94 | 454,04 |
| 7. | Ryšių paslaugų | 975,61 | 970,36 |
| 8. | Kitų komunalinių paslaugų | 416,98 | 417,01 |
| 9. | Komandiruočių | 295,83 | 477,36 |
| 10. | Transporto | 5406,27 | 5432,92 |
| 11. | Kvalifikacijos kėlimo | 875,23 | 410,04 |
| 12. | Sunaudotų atsargų | 21019,95 | 14674,22 |
| 13. | Kitų paslaugų | 6812,84 | 9319,32 |
|  | **Iš viso:** | **328586,37** | **380246,64** |

Iš veiklos rezultatų ataskaitos duomenų galima matyti, kad darbo užmokesčio sąnaudos, palyginus su 2018 metais, padidėjo 21,5 %, nes padidėjo minimalus darbo užmokestis, didėjo mokytojų atlyginimai ir didėjo atlyginimai dėl kintamosios dalies taikymo. Komunalinių paslaugų sąnaudos sumažėjo apie 4%, o atsargų ir paslaugų įsigijimo sąnaudos – 13 %.

**Informacija apie paramą.**

Informacija apie 2019 metais paramos gavimą ir panaudojimą pateikta 9 lentelėje.

9 lentelė(eurais)

|  |  |  |  |  |
| --- | --- | --- | --- | --- |
| **Paramos pavadinimas** | **Likutis metų pradžioje** | **Gauta lėšų** | **Panaudota lėšų** | **Likutis laikotarpio pabaigoje** |
| Grąžinta GPM parama iš Valstybinės mokesčių inspekcijos | 813,70 | 1113,82 | - | 1927,52 |
| **Iš viso :** | **813,70** | **1113,82** | **-** | **1927,52** |

Direktorė Rima Gabalienė

Vyriausioji buhalterė Auksė Žitkuvienė